|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 9375 Αθήνα, 10/12/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει την 24ωρη απεργία, που κήρυξε η ΟΤΟΕ και όλα τα σωματεία μέλη μας στον χρηματοπιστωτικό κλάδο, για την Τετάρτη 11 Δεκεμβρίου, διεκδικώντας σταθερή δουλειά με δικαιώματα για όλους τους εργαζόμενους του κλάδου.

Οι συνάδελφοι δίνουν αγώνα ενάντια στις απολύσεις των 24 εργαζομένων που ανακοίνωσε η Τράπεζα Πειραιώς, ζητώντας όλοι οι συνάδελφοι να τοποθετηθούν σε θέσεις εργασίας κοντά στον τόπο κατοικίας τους, καθώς και ενάντια στις 50 απολύσεις που έκανε η Εθνική Τράπεζα Ελλάδας σε συναδέλφους από τρίτες εταιρείες.

Το ΕΚΑ καλεί όλα τα σωματεία μέλη του να δείξουν έμπρακτα την στήριξή τους στην απεργία των συναδέλφων τραπεζοϋπαλλήλων δίνοντας το παρόν στην απεργιακή συγκέντρωση, την Τετάρτη 11 Δεκεμβρίου, στις 13.00, στο Υπουργείο Εργασίας.

**Το Δ.Σ.**